Wenger se kop staan terug sokker toe | Netwerk24
Arsène Wenger, voormalige afrigter van Arsenal, wil terugkeer na sokker, maar hy is nie seker of hy weer 'n afrigtingspos moet aanvaar nie.
Arsène Wenger sê die sokkerwêreld roep hom. Foto: Getty Images
Dié 69-jarige Fransman het die Gunners aan die einde van die 2017-'18-seisoen verlaat.
Dít nadat die span onder sy afrigting drie Premierliga-titels gewen en 'n rekord sewe keer die FA Cup verower het.
Sedert hy weg is by Arsenal, het hy homself besig gehou as spreker en as spel-ontleder op televisie, maar sê hy het aanbiedinge ontvang om weer 'n breier te wees.
"Jy sal my weer in sokker sien. As 'n afrigter . . . ek weet nie. Ek het gedink ek sal vinnig weer terugkeer na afrigting, maar ek geniet dit om nie so betrokke te wees nie. Ek is egter nou by 'n kruispad.
"Sokker is steeds my passie. Ek sal binnekort terugkeer, maar ek weet nie presies in watter hoedanigheid nie," sê Wenger. – Reuters